ბოზა (ალბ. boza, სერბ. боза, ბულგ. боза, რუმ. bragă თურქ. boza) — ფერმენტირაფილი ოშუმალი, პოპულარული რე ბალკანეთის, თურქეთის დო მუზმარენ ცენტრალური აზიაშ ქიანას. იზადუ ფუნაფაშ მეთოდით ქობალკალშე, ლაიტშე ვარდა ფატიშე, რჩქვანელობურო იკათუანს 1% ალკოჰოლს დო უღუ ონდეთ მჟავე გემუანი არომატი. შხვადოშხვა ქიანას ზადუაშ რეცეპტი ონდეთ შხვანერი რე. არსებენს ბოზაშ მუზმარენ გვარობა, ნამუეფშეთ არძაშე ჩინებული რე ბულგარული, ალბანური დო თურქული ბოზა.